KS Daily View วันที่ 26 พ.ค. 2565
26 พฤษภาคม 2565

KS Daily View 26.05.2022 >> คาดตลาดหุ้น Rebound เปิดโอกาสเก็งกำไรสั้นๆ หลัง Fed minutes ไม่ส่งสัญญาณ Hawkish SET วันนี้คาด 1620-1630 จุด หุ้นแนะนำ CHAYO
ต่างประเทศ : ตลาดหุ้นสหรัฐยัง Rebound ได้ต่อเมื่อคืน ดัชนี Dow Jones +0.6%DoD, S&P +0.95%DoD, Nasdaq +1.5%DoD ตอบรับรายงาน Fed Minutes ซึ่งเมื่อคืนใจความสำคัญคือ “ไม่ได้ส่งสัญญาณขึ้นอัตราดอกเบี้ยเร็วและแรง(Hawkish)ไปจากในช่วงก่อนหน้า” กล่าวคือ คณะกรรมการ Fed ส่วนใหญ่เห็นตรงกันว่าขึ้นดอกเบี้ย 50bps ในการประชุม 2 รอบถัดไป คือ รอบ มิ.ย. และ ก.ค. ถือว่าสอดคล้องที่ตลาดและ KS คาดในช่วงก่อนหน้า และหากดู Fed fund futures ซึ่งคาดความน่าจะเป็นสูงถึง 90% จะเห็นการขึ้นดอกเบี้ย 50bps ในการประชุม 2 รอบถัดไป และดอกเบี้ยนโยบายของ Fed คาดจะอยู่ที่ 2.5-2.75% ภายในสิ้นปีนี้
KS ประเมินว่า Fed จำเป็นต้องขึ้นดอกเบี้ยต่อเพื่อสกัดเงินเฟ้อ แต่คาด Fed จะไม่ส่งสัญญาณเร่งขึ้นดอกเบี้ยไปมากกว่านี้ เพราะรายงานตัวเลขเศรษฐกิจสหรัฐในช่วงหลังออกมาชะลอตัว โดยเฉพาะตลาดบ้าน ล่าสุด คือ ตัวเลขการขอ refinance ในสหรัฐฯ ปรับตัวลดลง -2% WoW และ -75% YoY ขณะที่การขอสินเชื่อใหม่ทรงตัว WoW แต่หดตัว -16% YoY และฝั่งการบริโภคสหรัฐยังถูกกดดันจาก ค่าครองชีพในสหรัฐฯ จะยังอยู่ในระดับสูงและยืนเป็นระยะเวลานานขึ้นจากปัญหาเรื่องห่วงโซ่อุปทานผลจากทั้งมาตรการโควิด-19 เป็นศูนย์ของจีน แต่อย่างไรก็ตาม KS ยังเชื่อว่าสหรัฐ ความเสี่ยงที่จะเกิด Recession ในปีนี้ยังต่ำ โดยรวมตลาดหุ้นสหรัฐที่ปรับขึ้นประเมินเป็น Sentiment บวกต่อตลาดหุ้นเอเซีย และหุ้นไทยเช้านี้ปรับขึ้นต่อ แต่ยังช่วงสั้น โดยมุมมอง KS ยังคาดตลาดหุ้นโลกไม่ใช่ขาขึ้นในระยะยาว
ราคาสินค้าโภคภัณฑ์ : ก๊าซธรรมชาติ แนวโน้มเป็นขาขึ้น ล่าสุด อยู่ที่ 9 เหรียญ ทำจุดสูงสุดในรอบ 14 ปี ประเมินเป็นลบต่อ BANPU, ราคาน้ำมันดิบ Brent ปิดที่ US$114/bbl (1% DoD) ตอบรับข่าว IEA เปิดเผยว่า สต็อกน้ำมันดิบสหรัฐลดลง 1 ล้านบาร์เรลในสัปดาห์ที่แล้ว ลดลงมากกว่านักวิเคราะห์คาดว่าลดลง 737,000 บาร์เรล ขณะที่สหรัฐใกล้เข้าสู่ฤดูร้อน ซึ่งจะมีการเดินทางท่องเที่ยว ส่งผลให้มีการใช้น้ำมันมากขึ้Sentiment บวกต่อ PTT PTTEP แต่ Sentiment จะลบต่อหุ้น Anti Commodity อาทิ (PTG EPG, SCGP, BGRIM,GULF, OR, AAV, BA) โดยทิศทางราคาน้ำมัน KS ยังคงมุมมองระยะยาวยังมี Downside ทางลง ช่วงสั้นจะผันผวนขึ้นลงแรงรายวัน
อัตราแลกเปลี่ยน : สกุล Dollar เริ่มชะลอการอ่อนค่าหลังจากทำจุดต่ำสุดในรอบ 1 เดือน หรือพลิกกลับมาแข็งค่า ล่าสุดอยู่ที่ 102 จุด KS ประเมินหนุนให้ ค่าเงินบาทชะลอการแข็งค่า และคาดทรงตัวบริเณ 34 บาท
กลยุทธ์การลงทุน : KS ยังคงคำแนะนำ Lock Profit กำไรในช่วงที่ SET Index แกว่งในกรอบ 1630 จุด ยังประเมินตลาดหุ้นไทยไม่ใช่ขาขึ้นระยะยาว คาดแนวต้านจะติดบริเวณ 1666 จุด และรอกลับมาสะสมในชวงต้นเดือน มิ.ย. คำแนะนำลงทุนหุ้นในช่วงนี้แนะนำ Selective เน้นหุ้นที่มีปัจจัยบวก อาทิ 1.)กลุ่มเปิดเมือง อาทิ BEM, CENTEL,OR, PTG, D, AMATA แต่ต้องติดตามสถานการณ์โรคฝีดาษลิง หากมีการประกาศห้ามเดินทาง คุมกิจกรรมเศรษฐกิจ แนะนำชะลอการลงทุน 2.)กลุ่ม Defensive อาทิ BH, BDMS, ADVANC, AP 3.)กลุ่มโรงกลั่น แนะนำ SPRC ESSO 4.)กลุ่มที่ได้ประโยชน์จากจีนเปิดประเทศ (CPF,CBG, EKH) 5.)กลุ่มที่ได้ปรโยชน์หากสหรัฐยกเลิกภาษี(tariff) KCE, JWD 6.)กลุ่มที่ได้ประโยชน์จากแนวโน้ม Bond Yield ปรับลง คือ กลุ่มโรงไฟฟ้า GUNKUL กลุ่มการเงิน (TIDLOR,SAWAD)
มุมมองตลาดหุ้น SET วันนี้คาด 1620-1630 จุด หุ้นแนะนำ CHAYO
Top pick : CHAYO (ราคาเป้าหมายที่ 14.8 บาท) 1.)เป็นหุ้นเด่นของเราในกลุ่ม AMC เราชอบ CHAYO จากความยืดหยุ่นในการจัดการ NPL ทั้งที่มีหลักประกันและไม่มีหลักประกัน และการเป็นผู้รับประโยชน์สูงสุดจากโมเดล JV กับธนาคาร เนื่องจากธุรกิจของ CHAYO นั้นมีขนาดเล็กกว่าเมื่อเทียบกับ BAM และ JMT 2.) คาดกำไร CHAYO จะทำสถิติสูงสุดอีกครั้งในไตรมาส 2/2565 หรือ 3/2565 คาด CHAYO จะรับรู้กำไรจากการขาย NPA จำนวนมาก 200-220 ลบ. ในไตรมาส 2/2565 – 3/2565
รายงานตัวเลขเศรษฐกิจ
วันพฤหัสฯ ติดตาม การประชุมธนาคารกลางเกาหลีใต้ คาดปรับขึ้นอัตราดอกเบี้ยนโยบาย 25bps. เป็น 1.75% ตัวเลข Initial jobless claim รายสัปดาห์ของสหรัฐฯ คาด +2.21 แสนคน (เพิ่มขึ้นจากสัปดาห์ก่อนหน้าที่ 2.18 แสนคน) และตัวเลข Pending home sales ของสหรัฐฯ เดือน เม.ย. คาด -1.9% MoM
วันศุกร์ ติดตามตัวเลข Personal spending และ Personal income ของสหรัฐฯ เดือน เม.ย. คาด +0.7% MoM และ +0.6% MoM ตามลำดับ ตัวเลข Retail inventories ex auto ของสหรัฐฯ เดือน เม.ย. คาด +1.5% MoM ตัวเลข Wholesale inventories ของสหรัฐฯ เดือน เม.ย. คาด +2.1% MoM และตัวเลข Michigan consumer sentiment ของสหรัฐฯ เดือน พ.ค. คาด 59.1 จุด
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp